cyanic-selkie/wikianc huggingface dataset:
Eka
Lama ja talousvaikeudet
Saneerauksen yhteydessä Rantala joutui velkojien vaatimuksesta eroamaan pääjohtajan tehtävästä maaliskuussa 1994, ja Ekan johtoon tuli aiempi vähittäiskaupan johtaja Antti Remes. Helsingin käräjäoikeus hyväksyi saneerausohjelman lokakuussa 1994. Osana saneerausta satoja toimipisteitä suljettiin ja parituhatta työntekijää irtisanottiin vuosina 1993–1995. Ekan vähittäiskauppa muutettiin vuonna 1995 Tradeka Oy -osakeyhtiöksi ja Osuuskunta Eka-yhtymä muutti samalla nimensä Osuuskunta Tradeka-yhtymäksi. Vaikka emoyhtiö säilyi osuuskuntamuotoisena, se ei enää harjoittanut osuuskauppatoimintaa. Tradeka joutui jatkamaan Ekan aikana alkanutta yrityssaneerausta vuoteen 2003.
Pääjohtajat
Nimikkeenä vuodesta 1994 toimitusjohtaja.
Olga Heikkala
Olga Iita Mirjam Heikkala (s. 26. huhtikuuta 2000 Tornio ) on suomalainen näyttelijä ja laulaja.
Heikkala tuli tunnetuksi MTV3-kanavalla vuonna 2013 esitetystä KIDSing-laulukilpailusta, johon hän osallistui ollessaan 12-vuotias. Hän eteni kilpailussa finaaliin saakka, mutta lopulta Jenni Jaakkola voitti kilpailun. Vuodesta 2018 Heikkala on esittänyt Mira Angervuon hahmoa Salatut elämät -saippuasarjassa, jossa hän näytteli ensin satunnaisesti vuoden 2018 loppukeväästä saman vuoden loppuun. Hänen roolihahmonsa palasi sarjaan jälleen kesällä 2019 ja on siitä asti esiintynyt sarjassa vakituisesti.
Ahti Heino
Ahti Heino (20. syyskuuta 1921, Koivisto – 14. tammikuuta 1942, Krivi) oli suomalainen sotilas ja Mannerheim-ristin ritari numero 27. Siviiliammatiltaan hän oli maanviljelijä.
Sotamies, konepistoolimies Heino sai Mannerheim-ristin ritarin arvon 19. lokakuuta 1941. Jatkosodassa hän palveli jalkaväkirykmentti 5:n toisen pataljoonan viidennessä komppaniassa. Hänet ylennettiin korpraaliksi 10. tammikuuta 1942. Heino kaatui 14. tammikuuta 1942 Krivillä. Heino oli nuorin ritari, joka kaatui. Hän kaatui 20-vuotiaana. Hän oli myös ensimmäinen kaatunut ritari, jonka kuolema pystyttiin varmasti todistamaan.
Mannerheim-ristin perustelut
”''Ylipäällikkö on pvm:llä 19.10.41 nimittänyt Vapaudenristin 2. luokan Mannerheim-ristin ritariksi sotamies Ahti Heinon, joka sodan alusta alkaen on toiminut komppaniansa iskuryhmän kp.ampujana, ollen kaikissa komppanian hyökkäyksissä ensimmäisenä vihollisen kimpussa. 26.8.41 [Talissa] hän, komppanian hyökätessä vihollisen haupitsipatteriin, esitti ratkaisevaa osaa vihollisen tuhoamisessa. 21.9.41 komppanian ollessa puolustuksessa [Villavaarassa], hän, naapuripataljoonan selvittäessä muodostunutta mottia, liittyi oma-aloitteisesti hyökkäykseen toimien erittäin reippaasti ja rohkeasti hyökäten kp. kädessä ensimmäisenä ja täten ratkaisevalla hetkellä, jolloin hyökkäys oli muuten tyrehtymäisillään, veti vieraan pataljoonan perässään voitokkaaseen ratkaisuun, itse vaikeasti haavoittuen''.”
Pikkukasuaari
Pikkukasuaari (Casuarius bennetti) on pienin kasuaari. Se on suuri yli 110 cm korkea lentokyvytön lintu, jolla on kova ja jäykkä, musta höyhenpeite, matala kolmionmuotoinen kypärä, vaaleanpunaiset posket ja punaiset läiskät sinisessä kaulassa. Jalat ovat suuret ja voimakkaat, ja niissä on sisävarpaassa on tikarinmuotoinen kynsi. Molemmat sukupuolet ovat samannäköisiä. Naarailla on pitempi kypärä, värikkäämpi ihon väri ja ne ovat suurempia kuin koiraat.
Pikkukasuaari elää metsäisillä vuorilla Uudessa-Guineassa, Uudessa-Britanniassa ja Yapen-saarella. Se syö pääasiassa hedelmiä ja pieniä eläimiä. Pikkukasuaari on yksinäinen eläin, se elää ainoastaan pareina paritellessaan.
Tieteellinen nimi tulee australialaisen tutkijan, George Bennettin mukaan. Hän oli ensimmäinen tutkija, joka tutki pikkukasuaareja, kun ensimmäiset tuotiin laivalla Australiaan.
Borussia-Park
Stadion im Borussia-Park eli Borussia-Park on jalkapallon Bundesliigaseura Borussia Mönchengladbachin kotistadion. Stadionin kapasiteetti on 54 022. pienoiskuva|Borussia-Park sisältä.
Maastrichtin sopimus
thumb|Euroopan unioni 1992/1993
Maastrichtin sopimus (virallisemmin Sopimus Euroopan unionista, SEU) allekirjoitettiin 7. helmikuuta 1992 Maastrichtissa, Alankomaissa, Euroopan yhteisön jäsenien kesken. Sopimus astui voimaan 1. marraskuuta 1993. Se syntyi talous- ja rahaliittoa ja poliittista yhteistyötä koskevien erillisten neuvottelujen tuloksena.
Sopimus johti Euroopan unionin syntyyn, euron luomiseen, ja siinä esiteltiin kolme peruspilaria: yhteisö, yhteinen ulko- ja turvallisuuspolitiikka ja yhteistyö oikeus- ja sisäasioissa.
Talous- ja rahaliitto
Sopimuksen keskeisintä sisältöä on Euroopan talous- ja rahaliiton perustaminen kolmessa vaiheessa. Sopimustekstin mukaan EU:ssa otetaan käyttöön yhteinen valuutta (euro) aikaisintaan 1. tammikuuta 1997 tai viimeistään 1. tammikuuta 1999. Rahaliittoon osallistuvan valtion on täytettävä ns. lähentymiskriteerit, joiden tarkoituksena on varmistaa rahaliiton vakaus.
Kun sopimus tuli voimaan, alkoi myös automaattinen prosessi, jossa kaikki ministerineuvoston päättämien kriteerien rajoissa pysyneet valtiot liittyvät yhteisvaluuttaan. Britannia ja Tanska pidättivät itsellään oikeuden jättäytyä yhteisvaluutan ulkopuolelle.
Yhteinen ulko- ja turvallisuuspolitiikka
Euroopan unionin yhteistyöelimet päättävät unionin linjasta yhteisessä ulko- ja turvallisuuspolitiikassa. Vaikka ulko- ja turvallisuuspoliittinen yhteistyö on yksi EU:n peruspilareita, säilyy lopullinen päätäntävalta kansallisvaltioilla. Lisäksi suurin osa päätöksistä tulee tehdä yksimielisesti.
Unionin kansalaisuus
Maastrichtin sopimuksen myötä tuli käyttöön myös käsite "unionin kansalaisuus". Unionin kansalaisuus ei rajoita tai korvaa vaan laajentaa perinteistä valtionkansalaisuutta. Unionin kansalaisia ovat kaikki EU:n jäsenvaltioiden kansalaiset. EU-kansalaisilla on muun muassa oikeus oleskella kaikkialla unionin alueella, aktiivinen ja passiivinen kunnallisvaalioikeus sekä oikeus osallistua Euroopan parlamentin valintaan kaikkialla EU:ssa.
Demokratisointi
Yksi tärkeistä muutoksista oli yhteispäätösmenettelyn käyttöönotto. Euroopan parlamentti pääsi näin tiettyjen asioiden käsittelyssä samalle tasolle ministerineuvoston kanssa. Lisäksi päätettiin alueiden komitean perustamisesta. Komitean tehtävänä on varmistaa, että eri alueet, esimerkiksi Suomen maakunnat, saavat tasapuolisesti huomiota.
Oikeus- ja sisäasiat
Lisäksi sopimuksessa päätettiin tehostaa yhteistyötä oikeus- ja sisäasioissa. Kuten toisessa pilarissakin (yhteinen ulko- ja turvallisuuspolitiikka), pysyi käytäntönä suurelta osin yksimielisyyden vaatimus. EU:n alueen poliisiyhteistyötä vahvistamaan perustettiin Euroopan poliisiviranomainen, Europol.
Ratifiointi
Kolmessa jäsenmaassa; Tanskassa, Ranskassa ja Irlannissa, sopimuksesta järjestettiin kansanäänestys. Tanskassa äänestäjät hylkäsivät sopimuksen 2. kesäkuuta 1992 järjestetyssä kansanäänestyksessä vain 50 000 äänen erolla. Ranskassa sopimuksen kannattajat voittivat vain 51,05 %:lla annetuista äänistä. Irlannissa äänestäneistä 69 % kannatti sopimusta.
Tanskalaiset hyväksyivät sopimuksen 18. toukokuuta 1993 järjestetyssä toisessa kansanäänestyksessä maan saatua sopimukseen poikkeumia, erityisesti rahaliittoa ja puolustusta koskevissa asioissa.
Myöhempi kehitys
EU-sopimusta kehitettiin myöhemmin muun muassa vuoden 1997 Amsterdamin sopimuksella. Yhteispäätösmenettelyä vahvistettiin ja laajennettiin, ja näin korostettiin Euroopan parlamentin asemaa päätöksenteossa.
Vuoden 1998 aikana tapahtumien kulku lähti etenemään siihen suuntaan, että yhteisen turvallisuus- ja puolustuspolitiikan syventäminen Amsterdamin sopimukseen kirjatusta tasosta alkoi toteutua jo ennen sopimuksen voimaanastumista keväällä 1999. Nopean etenemisen taustalla oli Jugoslavian hajoamiseen liittynyt Kosovon sota.
Keväällä 1999 Saksan puheenjohtajuuskaudella EU:n turvallisuus- ja puolustuspolitiikkaa ryhdyttiin valmistelemaan vahvasti Amsterdamin sopimuksesta poikkeavalta pohjalta (mm. EU:lle päätettiin luoda kriisinhallintajoukot sekä tätä tukeva päätöksenteko- ja suunnittelujärjestelmä).
Luettelo Ruotsin merivoimien risteilijöistä
Luettelo Ruotsin merivoimien risteilijöistä listaa Ruotsin merivoimissa palvelleet risteilijät. Ensimmäinen laskettiin vesille 1896 ja viimeinen 1945.
Apuristeilijät
Näistä kuitenkin otettiin palvelukseen ja varustettiin lopulta vain viisi. Näistäkään kaksi ei toiminut apuristeilijöinä, vaan oli muissa tehtävissä. Vuonna 1942 tehtiin päätös ottaa palvelukseen vielä Broströmin MS Gotland, mutta muutostyö peruutettiin miinalaiva HMS Älvsnabbenin valmistuessa telakalta.
Palvelukseen otetut alukset:
Sjarhei Sidorski
Sjarhei Sjarhejevitš Sidorski (,, s. 13. maaliskuuta 1954 Homel, Neuvostoliitto) oli Valko-Venäjän pääministeri 2003–2010.
Hänet nimettiin virkaatekeväksi 10. heinäkuuta 2003 pääministeriksi erotetun Henadz Navitskin tilalle. Sidorskin virka vahvistettiin 19. joulukuuta 2003. Sidorskin johtama hallitus erosi muutamia päiviä Valko-Venäjän joulukuun 19. päivän 2010 presidentinvaalien jälkeen.
David Bronstein
David Ionovitš Bronstein (Дави́д Ио́нович Бронште́йн; 19. helmikuuta 1924 Bila Tserkva, Ukraina – 5. joulukuuta 2006 Minsk, Valko-Venäjä) oli  johtavia neuvostoliittolaisia shakin suurmestareita ja tuottelias ja arvostettu shakkikirjailija. Asiantuntijat ovat kuvanneet häntä luovana nerona ja taktiikan mestarina. Etniseltä taustaltaan hän oli ukrainanjuutalainen.
Bronštein oli erittäin lähellä maailmanmestaruutta pelattuaan mestaruusottelussa tasan 12–12 hallitsevaa mestaria Mihail Botvinnikia vastaan Moskovassa vuonna 1951.
Kaarlo Linnakko
thumb|Kaarlo Linnakko Kaarlo Olavi Linnakko (entinen Lindström) (9. kesäkuuta 1918 Inkeroinen – 6. marraskuuta 1989 Heinola) oli suomalainen kapteeni, henkilöstöpäällikkö ja Mannerheim-ristin ritari numero 188. Komppanianpäällikkönä Jalkaväkirykmentti 25:ssä toiminut Linnakko nimitettiin Mannerheim-ristin ritariksi 10. helmikuuta 1945. Nimityshetkellä Linnakko oli sotilasarvoltaan luutnantti. Sotien jälkeen Linnakko työskenteli Tampellan palveluksessa.
Andrea Anders
Andrea Anders (s. 10. toukokuuta 1975 Madison, Wisconsin) on yhdysvaltalainen näyttelijä, joka tunnetaan parhaiten roolistaan NBC:n tilannekomediassa Joey. Sen jälkeen hän on näytellyt CBS:n tilannekomediassa The Class.
Toivo Korhonen (Mannerheim-ristin ritari)
thumb|Toivo Korhonen helmikuussa 1942. Toivo Johannes Korhonen (14. toukokuuta 1916 Kuopion maalaiskunta – 22. syyskuuta 1969 Vehmersalmi) oli suomalainen kapteeni, kaukopartiomies, toiminnanjohtaja ja Mannerheim-ristin ritari numero 187. Mannerheim-risti hänelle myönnettiin 10. helmikuuta 1945.
Jatkosodassa hän hankki arvokkaita vihollistietoja 64 kaukopartiomatkallaan n. 3400 kilometriä. Niissä tuhottiin 109 vihollista, siepattiin viisi vankia ja tuhottiin paljon kalustoa.
Jatkosodan alussa Korhonen toimi Osasto Seitamon (JR 52) tiedusteluosaston johtajana. Elokuussa 1941 Korhosesta tuli 14. divisioonan joukkueenjohtaja divisioonan kaukopartiossa, ja kesällä 1943 hän sai vänrikiksi ylennettynä 14. divisioonan koko kaukopartio-osaston johtajuuden Eino Penttilän jälkeen. Joulukuussa 1943 hän haavoittui oman yksikön majoitusalueella tapahtuneessa räjähdysonnettomuudessa, jossa hän menetti toisen silmänsä. Vaikka Korhonen toimi kaukopartio-osaston johtajana vain seitsemän kuukautta, oli hän pisimpään osastossa palvellut kaukopartioupseeri.
Dungaani
Dungaani tarkoittaa seuraavia asioita:
Liuttu
Liuttu on Kangasalan osa-alue ja kylä, joka kuuluu Ilkon kaupunginosaan. Alueen rakennuskanta on suurimmaksi osaksi kerrostaloja. Liuttu on melko lapsikantainen alue. Liuttu on väljästi asuttu alue, jossa on paljon leikkipuistoja ja nurmialueita. Liutussa on myös uimaranta ja päiväkoti sekä erityisesti luontoretkeilijöiden parissa tunnettu Liutun lähde.
Asuinalue
Liuttua rajaavat mm. Tampereen ja Kangasalan raja ja Kangasalantie. Liutun raja menee myös Kaukajärven veden kohdalla. Liutussa on myös liutunniemi. Liuttu on lähellä metsää ja Kisapirttiä. Alueella on kaksi järveä, Pitkäjärvi ja Kaukajärvi. Liutussa kulkee joka paikassa kävelyteitä eikä Liutun keskustassa ole juurikaan autoteitä, vain nurmikkoa ja kävelyteitä. Liutussa on uimaranta, hiekkakenttä, lentopallokenttä ja puistoja. Liutussa on myös matonpesupaikka. Lähellä sitä, Kaukajärven rannalla, on veneranta. Toinen veneranta on Liutun uimarannassa. Liutussa on monta leikkipuistoa, jotka ovat suurimmaksi osaksi kerrostalojen omia puistoja. Yleinen puisto on Liutun rannassa.
Liutun uimaranta
Uimaranta sijaitsee lähellä Tampereen rajaa. Uimarannalla on paljon nurmialuetta, lentopallo-kenttä, pukukopit, WC:t, puisto ja kioski.
Vedessä on kaksi uimalaituria. Toisessa, isommassa ja pidemmässä laiturissa on kaksi hyppytornia: 1 ja 3 metrin korkuiset. Laiturit ovat 24 metrin päässä toisistaan. Tälle pääuimarannan alueelle ei saa tuoda koiria. Uimarannalla on kesäisin uimakoulu. Liutun uimaranta jatkuu pitkälle rantaviivaa myöten.
Luettelo Turun historiaa käsittelevistä kirjoista
Tämä on luettelo Turun historiaa käsittelevistä kirjoista.
Louis Washkansky
Louis Washkansky (1914, Liettua – 21. joulukuuta 1967) oli ensimmäinen ihminen, jolle tehtiin sydämensiirto.
Washkansky oli syntyjään Liettuan juutalainen, joka muutti Etelä-Afrikkaan 9-vuotiaana vuonna 1922. Hänestä tuli ruokatavarakauppias Kapkaupunkiin. Washkansky palveli toisen maailmansodan aikana Pohjois-Afrikassa. Sodan jälkeen hän avioitui.
Washkansky oli kova urheilija, hän pelasi jalkapalloa, ui ja nosti painoja. Myöhemmin hänen terveytensä kuitenkin huononi ja hän kärsi diabeteksestä ja sydänsairauksista.
Lyly
Lyly tarkoittaa seuraavia asioita:
Holyfield–Tyson II
Holyfield–Tyson II oli Mike Tysonin ja Evander Holyfieldin välinen uusintaottelu. Ottelun virallinen nimi on Holyfield-Tyson II, The Sound And The Fury. Ottelu oli jatkoa miesten Tyson–Holyfield I -ottelulle.
Ottelupaikaksi valittiin MGM Grand Garden Arena Las Vegasissa. Tuomarina toimi Mills Lane, joka valittiin tuomariksi Tysonin leirin protestoitua aikeita valita miesten ensimmäisen ottelun tuomarin Mitch Halpern.
Ottelun kulku
Ottelun alku oli Holyfieldin hallintaa, hän voitti kaksi ensimmäistä erää nimiinsä. Ongelmat alkoivat toisessa erässä Holyfieldin puskiessa Tysonin silmäkulmaa, joka aiheutti suuren haavan Tysonin vasemman silmän lähettyville.
Kolmannen erän alussa Tyson tuli kulmauksestaan pois ilman hammassuojiaan. Tuomari Mills Lane käski Tysonin kulmaukseensa laittamaan suojat paikalleen. Tyson laittoi hammassuojat ja ottelu jatkui. Hetken kuluttua Holyfield sai sidottua Tysonin. Tyson siirsi päänsä Holyfieldin viereen ja tavoitteli hampaillaan vastustajansa vasenta korvaa, saaden siitä pienen palan pois. Holyfield tönäisi Tysonin pois, ja Lane keskeytti ottelun väliaikaisesti. Holyfield käveli kulmaukseensa, jossa Tyson hyökkäsi hänen kimppuunsa tönäisten tämän köysiin. Lane ohjasi Tysonin pois ja auttoi Holyfieldin takaisin tämän kulmaukseen. Ottelu keskeytettiin muutamaksi minuutiksi, ja Lane vähensi Tysonilta kaksi pistettä. Holyfield oli kunnossa jatkaakseen ottelua.
Seuraavassa sidontatilanteessa Tyson puraisi palasen Holyfieldin oikeasta korvalehdestä. Holyfield irrotti välittömästi kätensä Tysonin ympäriltä ja hyppäsi taaksepäin. Lane ei keskeyttänyt ottelua, sillä molemmat miehet jatkoivat iskujenvaihtoa vielä vähän aikaa. Hetken kuluttua molemmat miehet kävelivät kulmauksiinsa ja ottelu keskeytettiin.
Riksväg 77
Riksväg 77 on Ruotsissa kulkeva valtatie, joka kulkee Knivstan kunnasta E4:n moottoritien liittymästä Norrtäljen kaupungin keskustan läheisyydessä sijaitsevaan Länsväg 276:n risteykseen. Tien laatu vaihtelee ja sen pituus on 52 kilometriä.
Miroslav Berić
Miroslav Berić (s. 20. tammikuuta 1973 Belgrad) on serbialainen kilpauransa päättänyt koripalloilija.
Seurajoukkueet
Berić nousi KK Partizanin edustusjoukkueeseen vuonna 1993. Hän voitti seuran kanssa Jugoslavian-mestaruuden kolme kertaa vuosina 1995–1997. Lisäksi Berić voitti cup-mestaruuden kahdesti vuosina 1994 ja 1995. Vuosiksi 1997–1999 hän siirtyi espanjalaiseen Saski Baskoniaan, jossa hän voitti yhden Copa del Reyn-mestaruuden. Lisäksi seura sijoittui Espanjan liigassa parhaimmillaan hopealle. Kauden 1999–2000 Berić vietti italialaisessa Scaligera Basket Veronassa, josta hän siirtyi vuodeksi takaisin Partizaniin. Vuosiksi 2001–2003 hän siirtyi Scavolini Pesaroon. Kauden 2003–2004 Berić pelasi liettualaisessa Žalgiriksessa. Tämän jälkeen hän edusti muun muassa Azovmaš Mariupolia ja Gijón Baloncestoa.
Maajoukkue
Berić edusti maajoukkueurallaan Jugoslaviaa. Hän voitti EM-kilpailuista kultaa vuosina 1995 ja 1997. MM-kilpailuissa Berić voitti MM-kultaa vuonna 1998. Lisäksi hän voitti olympiahopeaa vuonna 1996.
Oklo
thumb|250px|Oklon luonnon ydinreaktorit (1) ovat saaneet alkunsa kun hiekkakivessä (2) on pohjaveden mukana muodostunut erittäin rikas uraanimalmikerros (3) graniitin (4) päälle. Reaktoreiden synnyttämät "ydinjätteet" ovat nykyisin suuren kiinnostuksen kohteena, sillä ne ovat pysyneet aloillaan jo vuosimiljoonien ajan.
Oklo on alue Gabonissa Keski-Afrikassa Francevillen kaupungin lähellä. Alueella sijaitsee ainoa tunnettu luonnon fossiilinen fissioreaktori, jossa esiintyi toimintaa arvioiden mukaan 1,5–1,7 miljardia vuotta sitten (Proterotsooisen kauden keskivaihe). Kaikkiaan alueelta on tähän mennessä löydetty 16 erillistä reaktorimuodostumaa. Löydön tästä ilmiöstä teki ranskalainen fyysikko Francis Perrin.
Vuonna 1972 havaittiin alueelta louhitun uraanimalmin isotoopeissa poikkeuksia. Uraanin isotooppi U235 määrä oli laskenut normaalista 0,72 prosentista 0,62 prosenttiin, paikoin jopa 0,265 prosenttiin. Lisätutkimuksissa paljastui myös että muiden alueen isotooppien suhteet olivat häiriintyneet. Tutkijoiden mukaan alueella oli tapahtunut luonnollinen fissioreaktio. Fissioreaktio alkoi mahdollisesti kun kivien halkeamien kautta suodattunut pohjavesi sekoittui uraanimalmin kanssa. Alueella tapahtuvat fissioreaktiot toimivat sykäyksittäin 100 000–1 000 000 vuotta. Tutkijat arvioivat ettei nykyisin ydinreaktiota voisi tapahtua luonnollisesti, koska luonnossa esiintyvän U235:n suhde U238:een on nykyään liian alhainen. Tämä johtuu U235:n lyhyemmästä puoliintumisajasta. Oklon luonnollinen ydinreaktori tuotti myös paljon ydinjätettä, mutta se on pysynyt kaiken aikaa samassa paikassa. Kohde on siten myös kiinnostava paikka ydinjätteen loppusijoittamiselle ja siihen liittyvälle tutkimukselle.
Sainte-Adresse
Sainte-Adresse on kunta läntisessä Ranskassa Seine-Maritimen departementissa Ylä-Normandian alueella. Le Havresta kolmisen kilometriä luoteeseen sijaitseva merellinen Sainte-Adresse on ollut taidemaalareiden suosima paikka. Muiden muassa Claude Monet, Raoul Dufy ja Jean-Baptiste Camille Corot ovat kuvanneet maalauksissaan kaupunkia ja sen elämää.
Historia
Ensimmäisen maailmansodan aikana kaupunki oli Belgian hallinnollinen pääkaupunki. Saksalaisten joukkojen valloitettua Belgian siirtyivät belgialaiset ministeriöt Sainte-Adressessa oleviin taloihin ja huviloihin. Tästä muistona Sainte-Adressen vaakunassa on Belgian lipun värit.
Joonas Purnu
Joonas Purnu (alkuaan Vettasjärvi; 1829 Jällivaara – 15. maaliskuuta 1902) oli merkittävä ruotsalainen lestadiolainen maallikkosaarnaaja ja lestadiolaisuuden hajaannuksen jälkeen esikoislestadiolaisuuden ensimmäinen johtaja.
Elämä
Joonas Purnu syntyi vuonna 1829 Jällivaaran Vettasjärven kylässä, jonka mukaan hän sai ensimmäisen sukunimensäkin. Myöhemmin hän eli Puolalaen ja Purnun kylissä. Hänen vanhempansa olivat uudistilallisia, ja hän itse oli myöhemmin talollinen. Hän avioitui 22. kesäkuuta 1861 Anna Liisa Lassintyttären kanssa, joka oli syntynyt 1. helmikuuta 1844 Purnussa ja kuoli 7. kesäkuuta 1928. Joonas Purnu oli mukana lestadiolaisessa herätysliikkeessä sen alkuajoista lähtien ja toimi 1850-luvulla Lars Levi Laestadiuksen koulumiehenä muun muassa Tärännössä. Hänen asemansa Jällivaaran johtavana saarnaajana vahvistui sen jälkeen, kun hän oli yhdessä Jöns Mäntyvaaran kanssa tehnyt lähetysmatkan Yhdysvaltojen kiistelevien lestadiolaisryhmien pariin vuonna 1893, vaikkakin tuolloin tehty sovinto kesti vain lyhyen aikaa. Amerikan lisäksi hän teki saarnamatkoja Tornion- ja Muonionjokilaaksoissa sekä Lannavaarassa. Esikoislestadiolaisen perimätiedon mukaan Juhani Raattamaa olisi vuonna 1897 siirtänyt lestadiolaisten ”vanhimman” aseman Purnulle. Tätä väitettä muut lestadiolaisryhmät eivät kuitenkaan hyväksy. Purnu hyväksyi Jällivaaran, Jukkasjärven ja Vittangin saarnaajien hänelle tarjoaman aseman, mikä joudutti liikkeen hajaannusta. Lestadiolaisuuden suuressa hajaannuksessa 1900-luvun alussa Purnusta tuli ”länsiläisten” itseoikeutettu johtaja, ja hänen arvovaltansa tällöin muotoutuneessa esikoislestadiolaisuudessa oli kiistaton.
Vanhurskauttamisesta
Purnun mukaan vanhurskaus saadaan ilman omia tekoja ja ansiota yksin uskolla Jeesukseen. Vanhurskauttamisen perusteina ovat Jumalan armo ja Jeesuksen Kristuksen sovintotyö. Jeesuksen veri on kaikkien syntien anteeksiantamus eli puhdistus synneistä. Purnu käyttää joissain kirjeissään tästä hyvin ahtaan kuuloista puhetapaa ja sanoo Jeesuksen vuodattaneen verensä ”monelle tuhannelle” syntien anteeksiantamiseksi. Uskossa omistettavaa ja armosta saatua vanhurskautta seuraavat rauha, rakkaus, yksimielisyys, hengen yhteys sekä anteeksiantava mieli.
Kasteesta
Purnu ajatteli olevan kaksi kastetta, ensinnäkin Johanneksen kaste, joka tapahtui vedellä parannukseen, toisekseen Pyhän Hengen kaste, joka tapahtuu evankeliumin ja totuuden sanalla. Purnun mukaan vesikasteessa annetaan lapselle nimi, mutta hän saa vasta Pyhän Hengen kasteessa oikean nimensä. Tällöin näet hänestä tulee Jumalan lapsi, mikä on hänen uusi nimensä.
Suhde yhteiskuntaan
Purnu edusti askeettis-rigoristista suhtautumista kulttuuriin. Hän korosti lainkuuliaisuutta ja vastusti lestadiolaisten kaivostyöläisten osallistumista ammattiyhdistysten toimintaan. Tämän vuoksi Jällivaaran Malmivaaran kaivosalueella työskentelevien ammattiyhdistyksiin liittyneiden olikin erottava niistä.
Suhde valtionkirkkoon
Purnun suhde valtionkirkkoon oli monimutkainen. Hänen tiedetään arvostelleen voimakkaasti valtionkirkon pappeja. Hänen mukaansa kirkko oli vainonnut ”elävää kristillisyyttä”. Kirkkohistoriasta hän piti esimerkkeinä vainon kohteista Jan Husia, Martti Lutheria ja Lars Levi Laestadiusta. Purnun mielestä valtionkirkon papit eivät julistaneet Laestadiuksen tavoin parannusta. Purnu arvosteli myös lestadiolaisia pappeja siitä, etteivät nämä hänen mielestään seuranneet Laestadiuksen esimerkkiä. Purnu totesi myös tähän liittyen, etteivät apostolit olleet saaneet teologista koulutusta.
Time of Despair
Time of Despair on Entwinen kolmas studioalbumi, joka julkaistiin 20. huhtikuuta 2002. Albumi nauhoitettiin ja miksattiin Astia A-Studiossa tammi-helmikuussa 2002. Levyn julkaisi Spikefarm Records.
Albumi nousi Suomen virallisen listan sijalle 24.
Kappaleet
Kaikki kappaleet säveltänyt ja sanoittanut Entwine, ellei toisin mainittu.
Kokoonpano
+
Mont Richard-Molard
Mont Richard-Molard on Nimbavuorten korkein huippu (1 752 metriä) Guinean ja Norsunluurannikon rajalla. Se on sekä Guinean että Norsunluurannikon korkein kohta.
Vuori on nimetty ranskalaisen maantieteilijän Jacques Richard-Molardin mukaan, joka kuoli onnettomuudessa Nimbavuorilla vuonna 1951. Huipusta käytetään myös koko vuoriston mukaan nimeä Mont Nimba tai. Aiemmin on käytetty nimeä Mount Nouon.
Valle del Treja
thumb|250px|Monte Gelaton putoukset. Parco Regionale Valle del Treja on aluetason luonnonsuojelualue Tiberjoen sivujoen Trejan laaksossa Italiassa. Vuonna 1982 perustetun luonnonpuiston pinta-ala on 650 hehtaaria. Sen alue kuuluu Mazzano Romanon ja Calcatan kuntiin.
Puiston maisemaa leimaavat joen uurtamat rotkot ja jyrkänteet, joita ympäröivät viljelysten, viinitarhojen, oliivipuiden ja pähkinäpensaiden peittämät kukkulat. Trejajoessa on pittoreskejä vesiputouksia, joista tunnetuimpia ovat vanhan myllyn luona sijaitsevat Monte Gelaton putoukset. Yli puolet alueesta on metsää. Jokivartta hallitsevat kosteikkokasvit.
Puiston keskellä on tärkeä arkeologinen löytöpaikka ja muinainen nekropoli. Muita nähtävyyksiä ovat esiroomalaisen Civita Castellanan linnoituslaitteet. Trejan rannalla Monte Li Santin juurella on muinaisen temppelin rauniot.
Mustan kuun lapset
Mustan kuun lapset on suomalainen dark metal -yhtye, joka perustettiin Hollolassa vuonna 1993.
Historia
Mustan kuun lapsien ensimmäinen demo kantoi nimeä ...Kunnes loppuu yö, demo sisälsi kolme kappaletta ja yksi niistä soitettiin Ylellä.
Vuonna 1997 julkaistu toinen demo, Varjomaa oli rajoitettu 150 kopioon. Demon jälkeen yhtye oli yhteydessä muutamiin levy-yhtiöihin, muttei vieläkään onnistunut saamaan levytyssopimusta aikaan. Tällöin syntyi idea omakustanne-CD:stä.
Omakustannettu-EP Prologi julkaistiin joulukuussa 1998 ja se sisälsi viisi kappaletta yhden lisäkappaleen. Albumin 500:n kopion painos myytiin loppuun, vaikkei sitä mainostettu. Mustan kuun lapset solmivat levytyssopimuksen italialaisen Nokturnal Musicin kanssa, minkä jälkeen EP:stä julkaistiin uudelleennauhoitettu versio. Joulukuussa 2000 split-albumi Azaghalin kanssa julkaistiin ja yhteistyö Nokturnal Musicin kanssa päättyi.
Helmikuussa 2001 Mustan kuun lapset nauhoittivat ensimmäisen kokopitkänsä, joka kantoi nimeä Suruntuoja, minkä jälkeen se solmi levytyssopimuksen Northern Sounds Recordsin kanssa puoli vuotta myöhemmin. Levy julkaistiin syksyllä 2002, ja keväällä 2003 yhtye nauhoitti toisen studioalbuminsa Kauniinhauta, joka julkaistiin samana vuonna. Nämä levyt kuin myös kaksi seuraavaa äänitti ja miksasi Happoradiossa ja Demigodissa vaikuttanut Mika ”AH” Haapasalo.
Nizzan sopimus
Nizzan sopimus on Eurooppa-neuvoston Nizzassa omaksuma sopimus kahden Euroopan unionin perustamissopimuksen uudistamiseksi. Perustamissopimukset olivat Maastrichtin sopimus ja Euroopan talousyhteisön ja atomienergiayhteisön perustanut Rooman sopimus. Nizzan sopimus astui voimaan 1. helmikuuta 2003.
Mustan kuun lapset
Historia
Vuonna 2003 Kari Kinnunen jätti yhtyeen, ja hänet korvasi muun muassa Olotilassa ja Acabó El Silenciossa vaikuttanut Kai Hanninen. Kesällä 2004 yhtye solmi levytyssopimuksen Roihu Recordsin kanssa ja julkaisi kolmannen studioalbuminsa nimeltä Talvenranta kesällä 2005. Vuoden 2006 loppupuolella yhtye vaihtoi jälleen julkaisijaa ja levy-yhtiötä edustamaan asettui Helsinkiläinen Dies Irae joka keväällä 2007 sulautui Stay Heavy Records -levy-yhtiöön.
Kesä–heinäkuussa 2007 yhtyeen vuosikausien työ viimein noteerattiin myös Suomen valtakunnallisella listalla kesäkuussa julkaistun ”Morfiinisiivet” -singlen noustua top kymmeneen neljäksi viikoksi. Yhtye ilmoitti kuitenkin kotisivuillaan jäävänsä ”määräämättömän pituiselle tauolle” ja lopettavansa toimintansa vuoden 2007 loppuun mennessä. Sitä ennen yhtye julkaisi elokuussa neljännen ja viimeisen albuminsa Viimeinen laulu kuolemasta ja soitti jonkun aikaa jäähyväiskeikkoja.
Nizzan sopimus
Sopimuksen pääasiallisena tarkoituksena oli uudistaa toimielinten rakennetta Euroopan unionin laajentumista varten. Euroopan parlamentti sai lisää lainsäädäntö- ja valvontavaltaa. Euroopan neuvostossa alettii soveltaa määräenemmistöpäätöksiä uusilla aloilla. Amsterdamin sopimuksella (1997) hyväksyttiin uusia jäsenvaltioita, mutta rakennemuutoksista ei päästy silloin sopimukseen.
Venturi Racing
Venturi Formula E Team on monacolainen Formula E -talli, joka kilpaili sarjassa ensimmäistä kertaa sarjan debyyttikaudella 2014. Tallin perustajiin lukeutuu muun muassa näyttelijä Leonardo DiCaprio. Venturi pitää hallussaan tällä hetkellä sähköautojen nopeuden maailmanennätystä (495 km/h).
Mustan kuun lapset
Historia
Huhtikuussa 2010 Mustan kuun lapset esiintyi pistokeikan verran Turun legendaarisen TVO-klubin lopettamiseksi järjestetyssä metallitapahtumassa. Konsertti oli osa liki kuukauden pituista konserttitapahtumaa TVO:n kunniaksi. Keikalla toisen kitaran varressa oli Tammisen sijalla Heikki Piipari ja matalampia lauluosuuksia tapaili basisti Hanninen. Vuonna 2011 yhtye julkaisi kokoelmalevyn 14 talvea, joka sisälsi 14 kappaletta yhtyeen 14 olemassaolovuoden ajalta. Vanhin kappale levyllä on vuodelta 1993 nimeltään ”Elottomuus”, joka on alun perin julkaistu vain kasetilla Demo ´93. Uusimmat taltioinnit ovat MKL:n jäähyväiskiertueelta vuodelta 2007. Levylle saatesanat kirjoitti Suen sivuiltakin tuttu Jussi Lahtonen. Kansivihko sisältää yhtyeen koko tarinan Pete Lehtisen sanoin, valokuvia sekä täydellisen diskografian.
Mustan Kuun Lapset pääsi syyskuun puolessa välissä 2013 virallisesti historian kirjoihin kun Hollolan historiateos IV ”Monikasvoinen Hollola – Maalaiskylistä jälkiteolliseen yhteiskuntaan 1939–2010” julkaistiin. Teoksen on kirjoittanut FT Jarmo Peltola ja sen toteuttamisesta on vastannut Hollolan kunta.
Vuoden 2013 syksyllä saatiin jälleen pieniä elonmerkkejä, kun Radio Rockilla kerrottiin Mustan kuun lapsien tekevän vuoden 2014 aikana muutaman keikan, joista ensimmäisenä varmistui Hyvinkään Steelfest Open Air. Kesäkuussa 2015 muun muassa Inferno uutisoi nettisivuillaan yhtyeen paluusta: Hollolalaisbändi nousi viime vuonna haudan rauhasta muutaman keikan ajaksi. ”Homma tuntui toimivan. Nyt vuosi ajatusta kypsyteltyämme on päätetty palata takaisin”, Mustan kuun lapset kirjoittivat. Kokoonpanossa on tapahtunut hienosäätöä ja basistin virkaa uudella tulemisella toimittaa Ville Pelkonen. Mustan kuun lasten keikkoja myi jatkossa Sam Agency Oy, ja agenttina toimi Marko Seppi.
Pysyvästi paluun keikkalavoille tehnyt tunnelmallista black metalia soittava Mustan kuun lapset on julkaissut uuden Kuolemanvirta -EP:nsä nimikkokappaleen kuunneltavaksi kesäkuussa 2016. Niin ikään kyseinen EP on julkaistu suoratoistopalveluissa. “Kuolemanvirta” tullaan soittamaan ensimmäistä kertaa livenä tulevan juhannuksen Nummirockissa. Edellisen kerran Mustan Kuun Lapset on julkaissut uutta musiikkia vuonna 2007.
Helmikuussa 2018 Mustan kuun lapset ilmoitti osallistuvansa maaliskuussa Paaran levynjulkaisukiertueelle uuden rumpalin, 27-vuotiaan lahtelaisen Kalle Takalon kanssa. Loppuvuodesta yhtye julkaisi vinyylisinglen kappaleesta Ikaros joka oli 2019 alkuvuodesta ilmestyneen Valo -levyn ensimmäinen single. Toinen oli Kohti valoa mistä julkaistiin digisingle sekä Juha Almqvistin kuvaama ja editoima ja Pete Lehtisen käsikirjoittama video. Valosta tuli yhtyeen tähänastisesti menestynein albumi. Se sai kriitikoilta sekä faneilta loistavat arvostelut ja kävi Suomen Virallisella fyysisten levyjen myyntilistalla sijalla seitsemän. Suoratoistopalveluissa levyn sinkkubiisit ovat yhtyeen kaikkein kuunnelluimpia Morfiinisiivet -kappaleen ohella. Levyn julkaisun jälkeen yhtye esiintyi klubeilla ja festareilla, muun muassa Tuskassa vuonna 2019, mutta jäi sitten keikkatauolle.
Alkuvuodesta 2021 Mustan kuun lapset julkaisi uransa ensimmäisen kokonaan akustisen albumin Kruunun. Sillä vieraili useita laulajia ja muusikoita niin Suomesta kuin myös Saksasta ja Australiasta. Soitinvalikoima oli laaja; levyltä löytyy muun muassa käyrätorvi ja jouhikko. Levy äänitettiin pääsääntöisesti etänä koronan takia, eikä varsinaista bänditoimintaa ollut muutenkaan keikkatauon alettua kesällä 2019.
Basisti Ville Pelkonen erosi yhtyeestä vuodenvaihteessa 2021-2022. Yhtye ilmoitti julkaisevansa 2002 ilmestyneestä Suruntuoja -debyyttialbumistaan juhlavuoden 20-vuotiserikoispainoksen.
Venturi Racing
Historia
Tallin kuljettajina toimi kaudella 2014–2015 saksalainen Nick Heidfeld sekä ranskalainen Stéphane Sarrazin. Heidfeld kilpaili numerolla 23 ja Sarrazin numerolla 4. Kaudella 2015–2016 Sarrazin jatkoi tallissa ja sai uudeksi tallikaverikseen entisen F1-maailmanmestarin Jacques Villeneuven. Muutaman kilpailun jälkeen Villeneuve kuitenkin korvattiin Mike Conwayllä.
Mustan kuun lapset
Historia
Suruaika (1993 – 2023 Anniversary EP) sisältää neljä kappaletta, mukaan lukien espanjankielisen version yhdestä MKL:n tunnetuimmista teoksista ”Morfiinisiivet”, joka julkaistiin alun perin vuonna 2007. EP ilmestyy 24.3. CD:nä ja digitaalisissa musiikkipalveluissa ja julkaisijana toimii Inverse Records.
Diskografia
EP:t
Nizzan sopimus
Eurooppa-neuvoston hyväksymä sopimus joutui monien hyökkäyksien kohteeksi. Saksa vaati sen suuren väkiluvun heijastumista suurempana määränä ääniä neuvostossa. Ranska puolestaan vastusti vaatien Ranskan ja Saksan välisen symbolisen yhdenmukaisuuden säilyttämistä.
Äänimäärät
Sopimuksen määrittelemät suhteelliset äänimäärät Euroopan unionin neuvostossa 1.11.2004 lähtien
John By
thumb|210px|John By John By (s. todennäköisesti 7. elokuuta 1779 Lambeth, Lontoo – 1. helmikuuta 1836 Frant, East Sussex) oli englantilainen pioneeri, joka oli sotilasarvoltaan everstiluutnantti. Hän tuli tunnetuksi Rideaun kanavan suunnittelijana ja rakennustöiden johtajana sekä Ottawan kaupungin perustajana kanavan rakennustöiden aikana.
Napoleonin hävittyä Waterloon taistelun vuonna 1815 Byn tehdas muuttui hiljalleen tarpeettomaksi ja vuonna 1821 hän jäi eläkkeelle armeijan palveluksesta. Vuonna 1826 hänet kutsuttiin takaisin palvelukseen ja Kanadaan Rideaun kanavan rakennustöihin. Byn ensimmäisenä tehtävänä oli perustaa kaupunki kanavan rakennusmaalla työskenteleville miehille, sillä Ottawa-joen laakso oli tuolloin harvaan asuttua. Tuota asutuskeskusta kutsuttiin alkujaan nimellä Bytown, ja siitä kehittyi myöhemmin Ottawan kaupunki.
Kanava valmistui kuudessa vuodessa ja sitä pidettiin insinööritaidon menestyksenä. Byn parhaisiin lukeutuvana saavutuksena voidaan nähdä laajempien patojen käyttö, jotta kosket jäivät tulvaveden alle peittyen purjehduskelpoisen vesimassan alle. Lontooseen palattuaan By joutui kuitenkin vastaamaan syytöksiin kanavaprojektin rahoituksesta, sillä kustannukset kasvoivat huomattavasti alkuperäisiä suunnitelmia suuremmiksi. Britannian valtiovarainministeriön virkamiehet syyttivät Bytä monista luvattomista kuluista.
Saint-Germainin rauha
thumb|250px|Itävalta-Unkarin paloittelu vuonna 1919 Saint-Germainin sopimus oli ensimmäisen maailmansodan päätteeksi Itävallan ja ympärysvaltojen välillä solmittu sopimus, johon kirjattiin Habsburgien valtakunnan hajoaminen.
Vielä ennen ensimmäistä maailmansotaa Itävalta ja Unkari olivat kaksoismonarkia, jossa Habsburgien suku hallitsi. Ensimmäisen maailmansodan jälkeen vuonna 1919 tehtiin Itävallan kanssa Saint-Germainin sopimus, kun puolestaan Unkarin kanssa sovittiin Trianonin sopimus vuonna 1920.
Ensimmäisen maailmansodan loppuvaiheilla häviön lähetessä Habsburgien valtakunta hajosi moniksi pieniksi valtioiksi ja Itävalta-Unkarin lukuisat eri kansallisuudet julistivat itsensä itsenäisiksi valtioiksi. Tilanne oli kaoottinen, joten Saint-Germainin ja Trianonin sopimukset tarkoitettiin myös selventämään tilannetta.
Saint-Germainin sopimuksen seurauksena Itävalta menetti Böömin ja Määrin vauraat alueet nuorelle Tšekkoslovakialle. Näillä alueilla asui kymmenen miljoonan ihmistä. Serbialle luovutettiin myös Itävallan alueita: Dalmatia, Bosnia ja Hertsegovina, jotka nyt yhdessä Montenegron kanssa muodostivat Jugoslavian. Romanialle luovutettiin Bukovina, ja uudelleenpystytetylle Puolalle Galitsia. Itävallan menetykset Italialle olivat myös huomattavat: Etelä-Tiroli, Trento, Istria ja Trieste kuuluivat tästä lähin Italian valtioon.
Sopimus oli raskas Itävallalle. Asukasluku putosi 52 miljoonasta 6,5 miljoonaan. Suurin osa teollisista keskuksista oli nyt osa Puolaa ja Tšekkoslovakiaa Itävallan sijasta. Tämä aiheutti todella vakavia taloudellisia ongelmia Itävallalle, ja se joutui anomaan huomattavia lainoja Kansainliitolta selvitäkseen.
Jussi Jääskeläinen
Jussi Albert Jääskeläinen (s. 19. huhtikuuta 1975 Mikkeli) on uransa päättänyt suomalainen jalkapalloilija, pelipaikaltaan maalivahti. Hän pelasi uransa aikana vuosina 1997–2015 436 Valioliiga-ottelua Boltonin ja West Hamin maalilla. Viimeiset kaksi kautta hän edusti Wigania Englannin toiseksi korkeimmalla sarjatasolla, mestaruussarjassa. Jääskeläisen viimeiseksi otteluksi seurassa jäi tammikuussa 2017 pelattu ottelu Huddersfieldiä vastaan. Tämän jälkeen jalkavammasta kärsinyt maalivahti ei enää pelannut. Hän lopetti hetkeksi uransa, kunnes elokuussa 2017 hänen ilmoitettiin siirtyvän intialaiseen Atlético de Kolkataan. Hän ilmoitti tammikuussa 2018 päättävänsä uransa. Jääskeläinen pelasi myös Suomen maajoukkueessa 56 ottelua.
Palloliitto ja urheilutoimittajat valitsivat Jääskeläisen Suomen vuoden jalkapalloilijaksi vuonna 2007. Vuonna 1998 hänet palkittiin Kultaisella hanskalla.
2000-luvun ensimmäisellä vuosikymmenellä häntä pidettiin yhtenä Valioliigan parhaista maalivahdeista.
Seurajoukkueura
Jääskeläinen edusti juniorina Mikkelin Kissoja ja Mikkelin Palloilijoita. Hän debytoi Veikkausliigassa MP:n edustusjoukkueessa 17-vuotiaana vuonna 1992 ja nousi joukkueen ykkösmaalivahdiksi vuonna 1994. Vuonna 1996 Jääskeläinen siirtyi Vaasan Palloseuraan, jota hän edusti kahden kauden ajan. Jälkimmäisellä kaudella VPS voitti SM-hopeaa Jääskeläisen pelatessa kauden kaikki ottelut.
Vuonna 1997 Jääskeläinen siirtyi englantilaiseen Bolton Wanderersiin, joka pelasi tuolloin 1. divisioonassa. Hän nousi nopeasti Boltonin ykkösmaalivahdiksi. Jääskeläinen on ollut tärkeässä roolissa, kun Bolton on 2000-luvulla sijoittunut Valioliigassa kahdesti UEFA Cup -paikkaan oikeuttaville sijoituksille. Seuran kannattajayhdistys valitsi hänet vuoden 2007 pelaajaksi.
Jääskeläinen pelasi uransa 500. Bolton-ottelun, kun hänen joukkueensa kohtasi Birminghamin Englannin cupin puolivälierissä 12. maaliskuuta 2011. Bolton voitti 3–2 ja eteni välieriin. 1887 aloittaneen Boltonin historiassa vain kahdeksan pelaajaa on pelannut 500 ottelua tai enemmän ennen Jääskeläistä.
Kausi 2011–2012 oli Jääskeläisen viimeinen Boltonissa. Hän aloitti kauden Boltonin ykkösmaalivahtina, mutta hänen kärsittyä alkukaudesta loukkaantumisista ja oltua sivussa otteluista nousi nuori unkarilaismaalivahti Ádám Bogdán pelaavaksi maalivahdiksi. Jääskeläinen pelasi kaudella 18 ottelua ja Bolton putosi Valioliigasta 2012.
Kauaa Jääskeläinen ei kuitenkaan ollut ilman seuraa sillä hänen entisen valmentajansa Sam Allardycen komennossa ollut West Ham United hankki Jääskeläisen riveihinsä. Kun Valioliiga kautta oli pelattu 4 ottelua, Jääskeläinen oli pelannut West Hamin maalilla kaikissa otteluissa sekä hankkinut kolme nollapeliä. Vuonna 2015 hän siirtyi Wiganiin. Vuonna 2016 hänestä tuli kuluneen kauden vanhin neljällä ylimmällä seuratasolla joukkuetta edustanut pelaaja.
Jääskeläinen siirtyi syyskuussa 2017 intialaiseen Atletico de Kolkataan, jossa päätti uransa 2018.
Maajoukkueura
Jääskeläisen ensimmäinen maaottelu oli alle 18-vuotiaiden ottelu Belgiaa vastaan 13. elokuuta 1992. hän pelasi seitsemän poikien ja 14 nuorten maaottelua. Hänet valittiin nuorten maajoukkueen parhaaksi pelaajaksi vuonna 1997.
Ensimmäisen A-maaottelunsa Jääskeläinen pelasi 25. maaliskuuta 1998 Maltaa vastaan. Hän oli maajoukkueessa pitkään Antti Niemen varamiehenä, mutta nousi ykkösmaalivahdiksi vuonna 2005 Niemen vetäydyttyä maajoukkueesta. Hän pelasi Suomen kaikissa otteluissa EM 2008- ja MM 2010 -karsinnoissa. Jääskeläinen ilmoitti loka–marraskuussa 2009, että jälkimmäiset karsinnat olisivat todennäköisesti hänen viimeisensä maajoukkueessa.
6. lokakuuta 2010 Jääskeläinen ilmoitti palaavansa maajoukkueeseen 12. lokakuuta 2010 pelattavan Unkari-ottelun ajaksi, joka jäi hänen viimeiseksi maaottelukseen. Hän pelasi urallaan 56 A-maaottelua.
Yksityiselämä
Jääskeläinen on naimisissa suomalaisen Tessan kanssa. Heillä on kolme poikaa; William, Emil ja Robin, jotka kaikki harrastavat jalkapalloa. Perhe asuu Isossa-Britanniassa.
Jääskeläinen on koulutukseltaan sähköasentaja. Hänet tunnetaan myös innokkaana raviharrastajana. Jääskeläisen omistamista hevosista menestyksekkäin on ollut hänen pelinumeronsa mukaan nimetty Lucky Twotwo.
Luettelo Louisianan kuvernööreistä
Tämä on luettelo Louisianan kuvernööreistä.
Louisianan kuvernööri on Louisianan hallinnon päämies. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus osavaltion uusiin lakiesityksiin.
Luettelo
thumb|230px|Louisianan kuvernöörin kartano
Tähtitiede
pienoiskuva|Tähtien runsautta [[Jousimies|Jousimiehen tähdistön alueella, jossa sijaitsee Linnunradan keskus.]] Tähtitiede eli astronomia on luonnontiede, joka tutkii maailmankaikkeutta ja sen kohteita, ilmiöitä sekä kehitystä. Tähtitieteen tutkimusalueeseen kuuluu kaikki maapallon ja sen ilmakehän ulkopuolella oleva ja myös Maa yhtenä planeettana. Tähtitiede pohjautuu lähinnä fysiikkaan, mutta siinä käytetään hyväksi muitakin tieteitä biologiasta kemiaan.
Henkilö, joka työkseen tutkii tähtitiedettä tai muuten saa elantonsa tähtitieteestä, on tähtitieteilijä eli astronomi.
Monista muista tieteenaloista poiketen harrastajatoiminta tuottaa tähtitieteessä edelleen jossain määrin tieteellisesti merkittäviä tuloksia, sillä eräät mielenkiintoiset ilmiöt ovat nopeita ja harvinaisia, jolloin tärkeintä on olla juuri oikeaan aikaan niitä havaitsemassa laitteiston tehokkuuden jäädessä toisarvoiseksi. Harrastajaverkostot voivat myös toteuttaa seurantakampanjoita, joita ammattilaisvälinein ei ole teknisesti mahdollista tai taloudellisesti kannattavaa toteuttaa. Järjestäytyneistä harrastajaverkostoista luultavasti kansainvälisesti merkittävin on American Association of Variable Stars Observers (AAVSO).
Tähtitieteessä havainnonteko on perinteisesti tapahtunut kaukoputkilla, mutta myös monia muita välineitä on käytössä.
Kansainvälistä tähtitieteen vuotta vietettiin vuonna 2009.
Osa-alueet
Tähtitiede voidaan jakaa osa-alueisiin useilla tavoilla, ja usein jokin aihe kuuluu useaan eri alueeseen. Jaettaessa havaitsevaa tähtitiedettä tutkimuskohteen mukaan voidaan siitä käsittää muassa seuraavat osa-alueet: pienoiskuva|Kierteis[[galaksi NGC 1300 on meistä noin 69 miljoonan valovuoden päässä.]]
Anniskelupassi
Anniskelupassi on Suomessa todistus siitä, että henkilöllä on riittävä tuntemus alkoholilainsäädännöstä, jotta hän voisi toimia anniskelupaikkojen vastaavana hoitajana.
Tähtitiede
Osa-alueet
Toinen luonteva jaottelu voidaan tehdä havainnoissa käytetyn aallonpituusalueen mukaan:
Anniskelupassi
Anniskeluluvanhaltijan on osana omavalvontaa huolehdittava henkilökunnan osaamisesta, ja osana tätä nimettävä vastaava hoitaja, jolla on anniskelupassi.
Tähtitiede
Osa-alueet
Osa tähtitieteestä on teoreettista eli ei suoraan havaintoihin perustuvaa. Teoreettisen tutkimuksen kohteita ovat muun muassa
Anniskelupassi
Anniskelupassin voi suorittaa lukuisissa ravitsemisalan oppilaitoksissa ja aikuiskoulutuskeskuksissa. Testissä osoitettavat tiedot voi hankkia itsenäisesti Valviran julkaisemasta materiaalista, sen luvuista 1–3 joiden aiheina ovat 1. Anniskelutoiminta yleensä, 2. Alkoholijuomien markkinointi ravintolassa ja 3. Valvonta ja seuraamukset.
Tähtitiede
Osa-alueet
Myös Maahan saapuvien neutriinojen, gravitaatiosäteilyn, kosmisen säteilyn sekä meteoriittien tutkimus voidaan laskea tähtitieteeksi. Astrofysiikka on tähtitieteellisten kohteiden fysikaalisia ominaisuuksia, kuten tiheyttä, kemiallista koostumusta, lämpötilaa ja painetta tutkiva tähtitieteen haara. Astrobiologia puolestaan tutkii elämää ja sen synnyn mahdollisuuksia maailmankaikkeudessa.
Anniskelupassi
Alkoholilaki muuttui vuonna 2018, mutta ennen muutosta suoritetut passit ovat voimassa myös sen jälkeen.
Tähtitiede
Osa-alueet
Avaruustähtitiede tarkoittaa tähtitieteen sitä osaa, jossa käytettävät mittalaitteet ovat avaruudessa satelliittien ja luotainten kyydissä vastakohtana perinteisemmälle kokonaan maasta käsin tehtävään tutkimukseen. Vastaava laajempi käsite on avaruustutkimus.
Historia
pienoiskuva|[[Kiinalainen tähtitieteilijä]] Tähtitiede on yksi vanhimmista tieteistä, sillä ihmiset ovat tutkineet aurinkoa, kuuta, planeettoja ja tähtiä vähintään 5 000 vuotta. Ihmisen esihistoriallisina aikoina tähtitiede liittyi useissa kulttuureissa uskonnollisuuteen. Sekä uskonnollisia menoja että tähtitaivaan havainnointia varten rakennettiin ympäri maailmaa rakennelmia, niistä ehkä kuuluisimpana Stonehenge Englannissa. Antiikin Kreikassa filosofit kehittivät erilaisia malleja taivaankappaleiden liikkeiden selittämiseksi. Aristarkhos esitti jo noin 280 eaa., että Maa kiertää Aurinkoa. Eratosthenes arvioi maapallon ympärysmitan varsin tarkasti tutkimalla varjojen kulmia toisistaan kaukana olevilla paikoilla. Klaudios Ptolemaios julkaisi noin 140-luvulla jaa. Almagestin, jonka määrittelemä maakeskinen kaikkeuden malli pysyi voimassa Euroopassa yli tuhat vuotta. Arabimaailmassa tähtitieteilijät kehittivät keskiajalla tieteen siihen mennessä korkeimmalle tasolleen.
Nikolaus Kopernikus esitteli aurinkokeskisen järjestelmänsä vuonna 1543. Tyko Brahen tekemien tarkkojen planeettahavaintojen pohjalta Johannes Kepler muotoili kolme planeettojen liikettä koskevaa lakia vuosina 1609–1618. Vuosina 1609–1610 Galileo Galilei teki ensimmäiset kaukoputkihavaintonsa, joista tärkein oli Jupiterin neljän suurimman kuun löytäminen. Isaac Newton yhdisti 1600-luvun lopulla fysiikan tähtitieteeseen. Vuonna 1687 julkaisemassaan Principiassa Newton esitti liikelakinsa ja painovoimateoriansa, jotka pätivät maapallon ohella myös muualla maailmankaikkeudessa. Painovoimalain ja liikelakien avulla pystyttiin selittämään myös Keplerin lait, mikä loi vankan pohjan taivaanmekaniikalle.
Tähtitieteen (astronomia) ja tähdistäennustamisen (astrologia) välillä ei tehty selvää eroa ennen 1700-lukua, ja monet tunnetuista varhaisista tähtitieteilijöistä elättivät itsensä laatimalla myös horoskooppeja.
Vuonna 1859 Gustav Kirchhoff huomasi, että tähtien spektreissä olevat kapeat tummat viivat ovat seurausta siitä, että tietyt alkuaineet ovat absorboineet itseensä kyseisen kaistaleen valon aallonpituusalueesta. Vuosisadan lopulla spektrianalyysi ja tähtivalokuvaus kehittyivät voimakkaasti. Vuonna 1910 havaittiin kaukaisten galaksien suuri punasiirtymä. Edwin Hubble osoitti vuonna 1923, että Andromedan galaksi on Linnunradan ulkopuolinen kohde. 1960-luvulla löydettiin muun muassa kvasaarit, pulsarit ja kosminen taustasäteily. Tekniikan kehittyessä 1900-luvun lopulla tähtitiede on kokenut valtavia edistysaskeleita lyhyessä ajassa.
Tähtitieteen tutkimus Suomessa
Ensimmäinen suomalainen tähtitieteilijä oli Sigfridus Aronus Forsius, joka toimi Uppsalan yliopiston tähtitieteen professorina vuosina 1608–1610. Hänen mukaansa on myös nimetty asteroidi. Suomen ensimmäinen observatorio, Vartiovuoren tähtitorni, taas valmistui Turkuun syksyllä 1819.
Nykyisin tähtitieteen opetusta ja tutkimusta harjoitetaan Suomessa Helsingin, Turun ja Oulun yliopistoissa.